5. schôdza NR SR - 1.deň - B. popoludní
Dátum: 2016-06-07
Poslanec: Matovič, Igor (OĽANO)
Druh vystúpenia: Vystúpenie v rozprave

9. Možno by som začal otázkou, či si myslíte, že do politiky by mali ísť bohatí ľudia. Mnoho ľudí na ulici, ktorí keď si túto otázku dajú, tak rýchlo si ju zodpovedajú, že asi áno, lebo keď budú bohatí, tak zrejme už budú mať dosť a už viac nebudú okrádať ľudí, ktorí ich do tej politiky zvolia. Ja si osobne myslím, že to nie je správne. Do politiky by nemali ísť bohatí ľudia, ale čestní ľudia bez ohľadu na to, ako hlboko majú do svojho vrecka. Možno druhá otázka, že či si myslíte, že politika môže zmeniť človeka k lepšiemu. Myslím si, že ľudia na ulici by na túto otázku veľmi rýchlo odpovedali a povedali by, že nie. A možno niektorí naivní tuto v tejto sále alebo takí, ktorí sa po vstupe do politiky akože zmenili alebo cítia sa, že sa zmenili, by si tiež povedali, asi povedali by opak. Povedali by, že jasné, samozrejme, môže zlepšiť človeka. Ja si osobne myslím, že nemôže zlepšiť. A do politiky, keď človek vstúpi a dupľom už v plus-mínus v našom veku kohokoľvek, kto tu je, tak už tie charakterové črty má nejako v sebe vryté. A keď raz bol podvodník pred tým, ako do politiky vstúpil, tak bude podvodníkom aj v politike. Možno chvíľku odolá, ale keď príde najmenšia príležitosť, tak sa svojej možnosti chopí. A preto si myslím, že je správne v tejto chvíli sa pozrieť na to, aký je morálny profil človeka, ktorý nám už deväť rokov na Slovensku robí ministra vnútra a podľa jeho slov a podľa toho, čo majú ľudia, ktorí sú jeho priami podriadení, na autách napísané, nám pomáha a chráni. Čiže najlepšie by bolo sa pozrieť najprv, ako súčasný minister vnútra zbohatol. Ak si chceme nájsť odpoveď na túto otázku, tak ideme do roku 2000, dvetisíc, áno, tých 16 rokov dozadu. Vtedy, ak si do Google dáte a napíšete kauza Kovošrot, zrazu zistíte, že ambiciózny právnik, v tom čase tak 28-ročný, sa rozhodol pomôcť svojmu priateľovi. O tom právnikovi už vtedy bolo známe, že veľmi rád pomáha svojim priateľom, keď niečo z toho má. A preto človeku, ktorý sprivatizoval svojho času, teda ešte socialistickú firmu Kovošrot a dlžil Fondu národného majetku 58 miliónov, 58 miliónov, však nebudem hovoriť meno, vieme, v akom roku sme, tak tomuto človeku sa tento ambiciózny právnik votrel do priazne a povedal, že mu pomôže. A pomohol mu úplne príkladne tak, ako keď naše deti za desať, dvadsať rokov budú čítať v dejepise o tom, aké to bolo obdobie, tak obdobie bielych koňov zrejme bude stelesňovať jedno meno a bude to Robert Kaliňák. Tento mladý ambiciózny právnik pánovi Elemírovi Tichému, človeku, ktorý bol dlžný Fondu národného majetku, to znamená nám všetkým 58 miliónov, sa rozhodol pomôcť tak, že zorganizovali pofiderný konkurz a urobili všetko tak, aby v zmanipulovanom konkurze očistili pána Elemíra Tichého od dlhov, vyprali vlastne majetok, vytunelovali ho a následne, samozrejme, majetok previedli späť k vlastníkovi Elemírovi Tichému. Ale ambiciózny právnik vzhľadom na to, že nerobí veci zadarmo, zostal takisto majetkovo zainteresovaný vo firme, ktorá sa k tomuto vytunelovanému majetku dostala. Keď chcete vedieť viac, naozaj odporúčam dve slovíčka. Kovošrot, Kaliňák alebo kauza Kovošrot, krásne si to vyčítate. A tu je aj odpoveď, prečo sa tento človek tak silou-mocou drží na mieste ministra vnútra. Áno, v Trestnom zákone je napísané, že takéto podvody, ktoré spáchal tento človek v roku 2000, sú premlčané po 20 rokoch. Kedy to uplynie? V ktorom roku bude ten dátum, kedy zločin, ktorý spáchal, kedy okradol ľudí tejto krajiny, v tom roku o 58 miliónov, čo je na dnešné peniaze tak 300 miliónov v korunách, samozrejme, vtedy to bolo premlčané. Čiže je životne dôležité a je otázka prežitia Roberta Fica, pardon, Roberta Kaliňáka v tomto prípade, na slobode, aby Robert Kaliňák dovtedy, dokedy uplynie premlčacia doba 20 rokov za podvod, ktorý spáchal, kedy zázračne zbohatol ako súčasť konkurznej mafie, že musí zostať ministrom vnútra do roku 2020. Dovtedy bude kryť všetkých Kvorkov, Bagačkov a ostatných podvodníkov, ktorí v tejto sále sedia a akýkoľvek podvod, ktorý príde, zakryje veľmi poslušne, lebo potrebuje sa vyviniť a potrebuje byť po dvadsiatich rokoch premlčacej doby čistý ako Ivan Lexa. Kde všetci povieme, holt, premlčané, možno skutok nejaký bol, ale dnes už o tom nemôžme hovoriť, že je trestný. Toto je aj jeden z dôvodov, prečo tento človek sa rozhodol vstúpiť do politiky a urobiť všetko pre to, aby v nej zostal a teda dobojoval to do roku 2020 minimálne. Lebo odvtedy má na krku podvod za 58 miliónov. Učebnicový príklad okradnutia štátu, kedy po prvé si jeho kamarát Elemír Tichý za pofidérnych pár korún voči hodnote, ktorá v tej firme bola, sprivatizuje tento majetok, následne sa rozhodne ho vytunelovať a štátu ukázať takto dlhý nos. Tomuto súčinný ako právnik, ale ako aj priamy účastník a páchateľ, bol dnešný minister vnútra Robert Kaliňák. Čiže ak sa chceme zamýšľať nad tým, že aký morálny profil má človek, ktorý nám tu deväť rokov zabezpečuje spravodlivosť a ktorý naháňa zločincov a podvodníkov, ktorí takéto veci robia, tak je to tento človek, to je tento morálny profil. Toto je zapísané v jeho DNA a preto tento človek dnes nemá problém s nejakým Bašternákom. Veď to je človek z jeho rodiny. Mia familia mafia. Čo by som tu ja robil proti Bašternákovi, však to je vlastne človek, voči ktorému mám úctu, však on to urobil ešte lepšie, dokonalejšie ako ja. Takto rozmýšľa zrejme Robert Kaliňák. A vzhľadom na informácie, ktoré máme od mnohých ľudí, a to sú ľudia, aj obyčajný robotník, ktorý mi napíše správu do Facebooku, robil som v tom dome, v tom Bonaparte. A keď sme tam naťahovali to podlahové kúrenie, tak keď sme robili u Fica, sme hovorili, že robíme u Fica a potom musíme ísť robiť k Počiatkovi. Čiže v roku 2010 robotníci obyčajní vedeli, u koho robia na byte. A potom sa nám tu ešte premiér tváril a stále rozprával o tom, však my vlastne a ešte aj Kaliňák to vlastne opakovane hovorí, nikto si nepreveroval, kto je majiteľom tej bytovky. Ja po všetkom tom, čo Robert Kaliňák v tejto kauze robí, to, čo ako tu dnes vystúpil Robert Fico, nadobúdam absolútne presvedčenie, že byty, ktoré v tejto bytovke vlastní alebo prenajíma si akože Robert Fico, v skutočnosti vlastní a preto sa nechce z neho vysťahovať, lebo je to blbé, do frasa, že ho vytláčame z jeho vlastného bytu, že byt, ktorý tam vlastní Ján Počiatek, dostal ako všimné za to, že to vybaví, že byty, ktoré tam vlastnia blízki ľudia, blízki ľudia, naozaj veľmi blízki ľudia Roberta Kaliňáka, dostali ako všimné za to, že tu okradneme štát iba v jednom roku 2012 za 8 miliónov eur. Že zakryjeme podvodníka a potom sa nájdu Kvorkovia, Bagačkovia a ostatní podvodníci v sále, ktorí tu budú hovoriť a biť sa za Kaliňáka, že jak, však vlastne on nič nespáchal. Čo to tu vy si vymýšľate, aké bludy? A toto je príbeh. Za ministra vnútra máme deväť rokov súčasť konkurznej mafie. Človeka, ktorý sa rozhodol do politiky vniesť praktiky sicílskej mafie. Človeka, ktorý urobil za prezidenta finančnej správy krstného otca, počúvajte dobre, krstného otca, človeka s menom Bodor, o ktorého, keď sa opýtate na jeho povesť v Nitre, tak ľudia z podsvetia v Nitre, ktorí niekedy podliehali pánovi Ferusovi, svojho času zavretému pánovi podsvetia nitrianskeho, dnes sa vyslovujú s úctou voči pánovi Bodorovi. Berú ho ako pána, svojho vlastného pána, šéfa nitrianskej mafie. Tento človek, o ktorom mafiáni nitrianski hovoria, že je šéfom nitrianskej mafie, je krstný otec policajného prezidenta. Takéhoto policajného prezidenta dosadil Robert Kaliňák, aby nám pomáhal a chránil. Pán Bodor priamo vstupuje do riadenia výkonu nitrianskej pobočky Národnej kriminálnej agentúry. Pán Bodor, majiteľ medzi, teda medzi rečou a medzičasom zároveň, lebo vyrástla počas vlády Roberta Fica, najväčšej slovenskej esbéesky, aby sme teda vedeli, o kom sa bavíme, tak tento človek priamo vstupuje a robí personálnu politiku na Národnej kriminálnej agentúre. Priamo určuje, ku komu pôjde razia a ku komu nepôjde razia. Priamo robí de facto vyšetrovacie úkony, ktoré by mala robiť nezávislá polícia. Kto toto umožnil? Robert Kaliňák. Už fotografie, myslím, že denníka Týžden alebo týždenníka Plus sedem dní, teraz neviem, ktorý to z nich zverejnil, kde ukazoval pána Výboha, ktorého zase tiež asi viacerí poznáme a to meno tiež poznáme, čiže veľmi blízkeho človeka Roberta Fica, ktorého ukazoval v družnej debate so šéfom finančnej správy, sú veľavravné. Jednoducho ľudia, ktorí sú ako chobotnica prepletení krížom-krážom cez políciu, cez finančnú správu, cez ministerstvo vnútra, ktorí zabezpečujú beztrestnosť ľudí ako Ladislav Bašternák. Ich človek alebo náš človek slovami týchto ľudí, ktorí nám pomáhajú a nás chránia. Takýto človek, ktorý spáchal podvod pri Kovošrote, čo hovorím, teda na dnešné peniaze nás okradol asi o 300 miliónov a preto zostáva a silou mocou chce zostať ministrom vnútra, aby jeho podvod nikto nemohol v živote nezávisle vyšetriť, tak tento človek mal v podstate v roku 2006, keď vstúpil do politiky, ideálny taký kádrový profil na člena vlády. Po skutkoch, ktoré sme videli, aj pobočníka Jána Počiatka, osobného samozrejme priateľa Kaliňáka, Fica, ktorý neváhal ísť tri dni pred tým, ako sa menil kurz, alebo teda keď sme menili korunu za euro, na jachtu do Monaka vykvákať tam kurz. Hovorí sa, že hovoril o počasí, čiže 30,126 stupňa zrejme, pánom z J&T. A tento človek, ktorý potom hovoril, že on vlastne do Monaka išiel na preteky Formuly 1, ale keď sa ho novinári opýtali teda, kto vlastne vyhral, nemal šajnu, ani kto pretekal, nieže kto vyhral. Tak takíto ľudia sa rozhodli spolu s ministrom Kaliňákom: ideme urobiť biznis do tej politiky. A ten biznis v politike už robia deväť rokov. Keď som osobne, alebo musím sa priznať k jednému zlyhaniu. Na začiatku druhej vlády Roberta Fica som Robertovi Kaliňákovi uveril. Je mi to veľmi ľúto, ale naozaj som mu uveril, keď ma oslovil s tým, že aby sme posunuli alebo teda, či sme ochotní, aby Peter Pollák od nás mal na starosti rómsku reformu, tak naozaj som mal pocit na dvoch, troch stretnutiach, že mu ide o vec. Keď mi potom ale následne možno tri, štyri, možno päťkrát iba hovoril, že veď máš všetko, čo si chcel, ako čo sa sťažuješ, už môžeš rozhodovať ty o tých peniazoch, o tých dotáciách, tak nechápal som, o čom vlastne točí? A ešte nezabudol povedať, že tak ako si chcel. Nikdy v živote som od Kaliňáka nechcel, aby som rozhodoval o nejakých dotáciách a našťastie som ani nikdy o tých dotáciách nerozhodoval. Ale jednoducho silou mocou ma chcel namočiť do niečoho, aby ja som rozhodoval o nejakých dotáciách. Dnes viem a som veľmi rád, že trojročné pôsobenie Petra Polláka v tomto úrade pre splnomocnenca vlády pre rómske komunity bolo bez akéhokoľvek môjho rozhodovania o dotáciách. A akákoľvek dotácia alebo teda poskytnutie prostriedkov, neviem presne, ako sa to tam volalo, bolo vždy iba s podpisom ministra vnútra. Vtedy som začal mať pochybnosti. Keď ma tu jednoducho niekto tlačí do toho, aby ja som rozhodoval o nejakých dotáciách. Prečo ako poslanec by som mal rozhodovať o niečom, čo nie je mojou úlohou? A vtedy som videl, že potrebuje ma dostať do systému. Potrebuje, aby som sa stal súčasťou rodiny mia familia, mafie s menom SMER - sociálna demokracia. Som veľmi rád, že som tomuto pokušeniu odolal. Ale myslím si, že nastal čas pravdy a treba si hovoriť skutky také, ako sú, ako boli urobené alebo ako v skutočnosti prebehli. Po vystúpení Roberta Kaliňáka pri obhajobe programového vyhlásenia vlády som stratil akékoľvek zábrany. Keď som si predtým myslel ešte, že možno niekde v ňom sa skrýva nejaký kúsok dobrého človeka, odvtedy si myslím, že sa v ňom skrýva priamo diabol či satan. Keď si pozerám za posledné mesiace jeho mediálne vystúpenia, fotografie, na ktorých je po tom, ako bola zverejnená kauza Bašternák alebo Chovanec, ktoré mal kryť a ktorých priamym účastníkom bol, ja vidím v jeho očiach iba obrovské zlo a nenávisť. Obrovský strach zároveň, že jednoducho padne klec, že došiel na psa mráz. Je mimoriadne nervózny a keď predtým bol veľmi ústretový a voči novinárom žoviálny, s každým chichi-chacha-chocho, odvtedy je nervózny, akoby mu niekto hrýzol do Achilovej päty. A áno, táto kauza, kauza Bašternák je Achilova päta Roberta Kaliňáka. Lebo toto je presne systém, ako robil. Ladislav Bašternák je biely kôň Roberta Kaliňáka, Jána Počiatka a Roberta Fica. Je to človek, ktorý im pral peniaze. Komplex Bonaparte v skutočnosti vlastnia títo ľudia spolu s Ladislavom Bašternákom. Ak sa pýtate, na základe čoho to tvrdím, no jednoducho na základe toho, ako sa títo ľudia správajú v tejto kauze. Ak minister vnútra, ktorý by mal byť nestranný a dupľom v kauze, ktorá sa týka priamo jeho, má potrebu v televíznom výstupe alebo v televíznom, v HN televízii - dobre, povedzme si, že to je v televíznom alebo internetovom vysielaní - doslova hovoriť, že, dovolím si citovať: "Niektorí politici začali po voľbách prezentovať tie dépeháčkarské kauzy, ktoré sú mimochodom fakt kompletne vymyslené." Keď minister vnútra má záujem takýmto, alebo intervenuje až takto výrazným spôsobom do živej kauzy, ale ktorá sa priamo aj jeho týka a obhajuje ten zločin, kde tvrdí, že platiť 12 miliónov eur pred štyrmi rokmi, nie pred dvadsiatimi piatimi, ale pred štyrmi rokmi, že to bola doba cashu a že vtedy to bolo normálne, tak minister vnútra týmto svojím správaním samého seba usvedčuje z toho, že je účastníkom podvodu, že priamo on zariadil, aby tento podvod vyšetrený nebol. A tu teraz nejde o to, že či tu vy budete vykrikovať na Lipšica alebo na mňa, že však vlastne vy sa pozerajte do svojho zrkadla. Keď tu bude Kaliňák snažiť sa odviesť pozornosť tým, že však v roku 2011 bol nejaký nadmerný odpočet 3,6 milióna, ale nech sem príde s dokladmi. Nech ukáže, za čo to bolo. Či to tak isto bol nejaký fiktívny predaj nejakých bytov. Nech utopí svojho bieleho koňa. Pán minister Kaliňák, nech sa páči, poďte sem s dôkazmi. My sme predložili dôkazy, že kryjete podvod, kde sa tu niekto snažil alebo snaží sa nám nahovoriť, že bolo normálne kúpiť byty za 12 miliónov a potom následne v priebehu polroka ich predať za jeden a pol. Je jasné, každý z nás by bol taký debil, s prepáčením, že by dal za niečo 12 miliónov a ešte v igelitkách, čo si našporil čestne, a potom za pol roka, no, no stalo sa. Asi som to zle odhadol, tú cenu na tých bytoch, tak to predám za jeden a pol. Ľudia boží zo SIET-e, pán Adamčík, však hovoríte, že ste robili na daňovom úrade. Ako môžete kryť takýto evidentný zločin a podvod? Sa vás pýtam. Kde máte, prosím vás, svedomie? Kde je vaše svedomie? Tam zostalo? V peňaženke zostalo? Kde zostalo vaše svedomie? Je to evidentný zločin a podvod. Ak vy ako dlhoročný - a pamätám si to z finančného výboru - úradník na daňovom úrade, tuším, ste hovorili, že 15 rokov ste robili. Dnes iba preto, aby ste dostali misu šošovice, kryjete takýto podvod. Tak sa hanbite pred svojimi voličmi. A nemoralizujte tu Daniela Lipšica, že vy s ním máte nejakú zlú skúsenosť. Lebo vaši voliči dnes budú mať pri vašom hlasovaní, možno zajtra, neviem, do kedy to bude trvať, budú mať skúsenosť s vami. Ako sa postavíte k tomu, keď budete mať hlasovať o evidentnom daňovom podvode? Keď budete mať hlasovať o podvodníkovi, ktorý tento podvod kryje? Čiže ja poprosím v tomto prípade aj vašu profesionálnu česť ako daňového úradníka, aby ste sa vy pri vyslovení dôvery či nedôvery minimálne zdržali. Ústava vám hovorí, že máte hlasovať vždy podľa svojho svedomia a presvedčenia. Ak hovoríte, že ste 15 rokov robili daňového úradníka alebo kontrolóra, tak v tomto prípade viete, že to je učebnicový príklad pre druhú triedu základnej školy z daňových podvodov. Tak isto si dovolím apelovať na každého čestného poslanca v tejto sále. Táto vláda má na sebe vred. Vred s menom Robert Kaliňák, ktorý musí vytlačiť. Keď ho nevytlačí, nepresvedčí žiadneho čestného človeka o tom, že to myslíte s bojom proti korupcii akýmkoľvek spôsobom vážne. Čiže ešte raz apelujem na svedomie každého jedného koaličného poslanca, ukážte, že ste osobnosti. Ukážte, že ste ľudia s tým základným, čo nás delí od zvierat, a to je svedomie. Dnes predmetom tejto schôdze je učebnicový príklad podvodu. Ešte raz. Nejaký pán Bašternák, o ktorom sa ľudia z polície vyjadrujú voči bežným pochôdzkarom, ktorých následne, samozrejme, tí ľudia z polície, ktorých Kaliňák povýši, vyjadrujú, že to je ich človek. Táto kauza je o tom, že tento človek tvrdí, že si kúpil v byte, ktorý postavil Kočner, či v dome, ktorý postavil Kočner, najprv v igelitke donesených 12 miliónov eur, v hotovosti to zaplatil a následne, no, bohužiaľ, uznal, že to prestrelil, tak všetky tieto byty, ktoré kúpil za 12 miliónov, vraj rozpredal, teda iba za jeden a pol. No viacej nevydalo. Skutočnosť je taká, že tie byty naozaj boli hodné iba 1,5 milióna a tých 12 miliónov bola nadhodnotená faktúra na to, aby si mohol vypýtať tzv. podvodný odpočet, nadmerný odpočet DPH. Aby ste mali možno predstavu o tom, čo nám tu obhajuje Robert Kaliňák, tak poprosím mojich kolegov, aby mi sem doniesli, nie sú to pravé bankovky, ale sú presne z takého istého papiera, aby ste vedeli o tom, čo to je, keď tu nejaký Bašternák hovorí, že zaplatiť 12 miliónov eur v hotovosti je len tak. Čiže poprosím kolegov, nech donesú ukázať, koľko to je 12 miliónov eur, čo Robert Kaliňák hovorí, bolo normálne, to bola doba cashu. Teraz sa ide schovať, lebo nechce mať s tým fotografiu, lebo mu to je nepríjemné obhajovať alebo byť pri tom, aby mohol byť na tom istom zábere, keď mu ukážeme, ako evidentne klame. Tam pod tým balkónom, tam bude bezpečne, tam je mimo záberu kamier. V každej tej igelitke je 500-tisíc eur, čiže pol milióna eur. Tých igelitiek je tu 24. Tieto igelitky dokopy, alebo igelitky pardon, tieto kabele dokopy, tieto eurá, ktoré tu sú, vážia 118 kilov. My máme ministra vnútra, ktorý hovorí: to bola doba cashu, nie orieškov. To bola doba ako cash, cash - anglický výraz, čiže v hotovosti, vtedy to bolo normálne. Vôbec mu neni čudné, že o tom, že hovoril, že platil v hotovosti 12 miliónov eur, hovorí človek, ktorý v skutočnosti nezaplatil za 12 rokov de facto žiadne dane štátu. To znamená, v skutočnosti nič nezarobil. Keď sa ale pozriete na to, čo si zobral od štátu, tak za 12 rokov si zobral 16 miliónov eur nadmerných odpočtov. Ak v tomto prípade za jeden rok ukradol 8 miliónov, je veľmi veľká pravdepodobnosť, že ukradol aj tých ďalších osem. Šestnásť miliónov eur tento človek iba tak ukradol a Robert Kaliňák ho kryje. Poprosím, ukážme tuto Robertovi Kaliňákovi, koľko to teda je, asi akú kôpku teda ten jeho kamarát Bašternák iba tak doniesol a bolo to normálne. Takto vyzerá 12 miliónov vysypaných na kope. Toto nám tvrdí náš minister vnútra, ktorý nám pomáha a chráni, že toto je možné zaplatiť v hotovosti. Pán Čaplovič, ťukajte si na čelo potom, keď budete hlasovať za to, že podržíte ministra Kaliňáka vo funkcii, dobre? Potom sa pozrite do zrkadla a potom sa pozerajte na to, že či je niekto blázon, dobre? Áno, ľudia si zaslúžia vidieť, čo to tu rozpráva minister Kaliňák a aký podvod kryje. (Reakcia z pléna.) A v čom som neni slušný, pán Čaplovič, prosím vás, keď kričíte, že aby som bol slušný, čo som vám povedal neslušné? Hrnčiar, Andrej, podpredseda NR SR 10. Prosím vás, páni poslanci. Matovič, Igor, poslanec NR SR 11. A teraz kto bol neslušný? Vy ste povedali, že som blázon, ja som bol neslušný? Pán Čaplovič, máte šediny, ja mám voči vám úctu, ale keď budete dnes pri hlasovaní kryť zlodeja, ktorý kryje zlodejov, tak asi tú úctu stratím. Čiže takto vyzerá vašich 12 miliónov cash, pán minister vnútra Robert Kaliňák. Padla klec, čas sa blíži. A aj keď to dnes ustojíte a možno si myslíte, že jednoducho chalani a vaši známi vás podržia a predsa vás neutopia, verte tomu, že raz na psa príde mráz. Skončíte v base, tam, kde presne máte byť. Za podvody, ktoré ste spáchali či pred vstupom do politiky alebo počas deviatich rokoch existencie v politike. Budem teraz možno trošku osobný, alebo ešte som nepovedal jednu vec. Keď som vtedy uveril Kaliňákovi pri Petrovi Pollákovi, že to myslí vážne s tou rómskou reformou, tak po prvé, tú dôveru som stratil vtedy, keď ma nahováral na to, že aby ja som teda si zobral nejakú právomoc rozhodovať o dotáciách, čomu som sa našťastie, chvalabohu, vyvaroval. Takže nespáchal som takýto zločin s Robertom Kaliňákom. Ale keď už som stratil vôbec ilúzie, bolo to, keď mi Peter Pollák - a teraz prezradím tajomstvo, ale myslím si, že dnes tá chvíľa prišla - povedal, že Igor, ja neviem, čo mám robiť. Kali je môj priamy nadriadený... Pán Hrnko, prosím vás nevykrikujte, keď ste to boli vy. Hrnčiar, Andrej, podpredseda NR SR 12. Poprosím vás, páni poslanci, kľud v rokovacej sále. Matovič, Igor, poslanec NR SR 13. Poprosím naozaj, nech pán Hrnko nevykrikuje, ten hlas mi pripadá tak trošku rozprávkový, vždy ma to vyruší a potom stratím niť. Čiže keď mi Peťo vtedy Pollák, ktorý, áno, je obyčajný cigáň z osady, cigáň z osady, ktorý si dal tú námahu a vyštudoval normálnu školu, vysokú školu, urobil si PhD, bol vysokoškolským učiteľom a povedal si, že on nechce, aby ďalej sa pozeralo na Rómov v osadách, ako na príživníkov a chce veci pomôcť. Ja som naozaj v úprimnej viere dohodol tento vzťah s Robertom Kaliňákom, že teda pôjde za splnomocnenca vlády pre rómske komunity, ale keď Peťo Pollák prišiel za mnou a hovorí mi, že Igor, Kali mi tri mesiace neodpovedá na mail a tri mesiace mi nezdvíha telefón. Hovorím, že hops, čo sa deje? Zavolal som Kalimu, povedal som, že čo je, čo sa deje? Nie, nič, všetko v poriadku, nemal som čas. Keď to potom bolo naďalej tak isto a naďalej neodpovedal na maily a viac ako rok nezdvíhal telefón svojmu priamemu podriadenému, splnomocnencovi vlády pre rómske komunity, ktorý priamo spadal pod ministerstvo vnútra, stratil som akékoľvek ilúzie o tom, že Robert Kaliňák to myslí s riešením rómskej otázky vážne. Ešte raz, Robert Kaliňák ako priamo nadriadený viac ako rok, a to naozaj prezrádzam teraz tajomstvo, viac ako rok neodpovedal na maily splnomocnenca vlády pre rómske komunity, o ktorého všetky rozhodnutia, ktoré všetky rozhodnutia musel podpisovať. Viac ako rok nebol ochotný sa s ním stretnúť, viac ako rok mu neodpovedal na jeho telefonáty a esemesky. Takýto je úprimný záujem ministra vnútra riešiť rómsku problematiku a zároveň týmto chcem dokresliť to, že jedno je mediálny obraz, ktorý si vytvára aj v kauze Bašternák, aj v čomkoľvek inom a druhá je tá skutočná skutočnosť. Áno, Peter Pollák pri odchode zo svojej funkcie to povedal veľmi decentne a nechcel ho utopiť, asi si vážil to, že teda dobre, dal mu aspoň tú šancu byť pri tom a snažiť sa niečo alebo urobiť aspoň to málo, ktoré mohol. Ale musí byť veľmi frustrujúce, keď ste ako obyčajný cigán z osady, keď sa vypracujete na splnomocnenca vlády pre rómske komunity a s vierou, že ten minister vnútra to myslí vážne, že žijete s tým, že vám rok nezdvíha telefón a rok vám neodpovedá na maily váš priamy nadriadený. Druhé také osobné sklamanie, ktoré som v tomto človeku zažil je to, že začalo to v podstate s Procházkovou nahrávkou. Áno, stalo sa to, čo viete všetci, nebudem to opakovať. Túto nahrávku som odovzdal polícii. Zároveň s tým súčasný predseda Národnej rady podal na mňa trestné oznámenie. Matovič krátil daň, lebo jeho firma poskytovala príliš veľkú zľavu svojej politickej strane. Absurdné, samozrejme, jako ja som už aj vtedy hovoril, že však jasné, že zlodeji budú pozerať na toto, že vlastne okrádal som svoju vlastnú firmu, hoci oni by to robili presne opačne, okrádali by politickú stranu v prospech rodinnej firmy, no hold, trestné oznámenie si začalo žiť svojím životom, chodil som ako na klavír na vypočúvania a pomaličky sa začal niekto vyvyšovať alebo vyvršovať na našej firme, rodinnej firme. Evidentne preto, lebo Kaliňák zrejme nedosial tým, že urobil Petra Polláka splnomocnenca vlády pre rómske komunity, nedosiahol to, že Matovič prestal hrýzť. Tak si Kaliňák povedal, že mu to vráti. Však má v rukách políciu, tak predsa môžme niečo urobiť. Lenže Kaliňák si potom, či Matovič si potom dovolil jednu vec, že keď sme tu začiatkom júla, myslím, že to mohlo byť tak 4. - 5. júla, na tom mieste sedel generálny prokurátor, tak som išiel za pánom generálnym prokurátorom a povedal som mu, že oslovil ma človek, ktorý prišiel za mnou s takou zvláštnou vecou. Poviem to tu, lebo minister Kaliňák to pri programovom vyhlásení vlády spomenul a tým chcem aj zároveň dokázať, ako ovplyvňuje vyšetrovacie orgány a tak isto to je dôkaz, prečo by nemal byť ministrom vnútra. Prišiel za mnou človek s tým, že doslova takto: "Pán Matovič, hanbím sa za to, čo vám teraz poviem. Za posledné roky som dal viac ako 4 milióny eur úplatkov a dnes to nerobím. Chcem odhaliť celú tú sieť podvodov, ktoré súvisia so stranou SMER a MOST - HÍD. Som ochotný to všetko oživiť, nanovo naštartovať, ale chcem, aby ste poprosili generálneho prokurátora o to, aby pre moju rodinu zabezpečil bezpečnosť a pre mňa beztrestnosť. Nechcem skončiť kvôli tomu, že teraz odokryjem, ako to funguje, nechcem skončiť kvôli tomu vo väzení, ale som ochotný byť policajným agentom a napomôcť k odhaleniu tejto kauzy." S týmto som išiel za generálnym prokurátorom a tu som mu to povedal, možte si to pozrieť možno aj na záznamoch, niekde to bude vidieť. Následne, možno po takých dvoch týždňoch, ma predvolali na generálnu prokuratúru, že pán generálny prokurátor sa vlastne na tú tému som mnou ani nechce baviť a vypočuli ma, choďte si to pozrieť, naozaj to stojí za to, vypočuli ma, vedľa vrátnice je taká, taká miestnosť, ja neviem, čo to bolo, asi sklad upratovačky predtým, 3 x 2 m to má približne, hneď, hneď za vrátnicou na generálnej prokuratúre. Absolútne nedôstojné miesto, na očiach všetkým ľudom, ktorí tade chodili, ma vypočúvali vo veci podľa mňa najväčšej korupčnej kauzy, ktorá, máme poklad, kde existuje človek, ktorý hovorí, že má všetko zdokumentované. To som ešte nepovedal zároveň s tým. Tento človek nieže je ochotný odhaliť, ako to fungovalo, ale má o všetkom doklady, lebo tá korupcia neišla, ako tu Robert Fico hovorí, že doba cashu, tá korupcia išla pekne z účtu na účet, krásne z účtu na účet. Samozrejme tak, že... Poprosím ináč o pohár vody svojich kolegov. Tá korupcia išla tak, že vlastne všetko, provízie sa vyplácali cez navýšenie ceny, všetko išlo cez účty a podobne. Tam som vypovedal, čo som vypovedal. Povedal som: "Tento človek, ktorý mňa oslovil ako poslanca Národnej rady s dôverou, že ho budem chrániť, chce odo mňa najprv prísľub, verejný prísľub alebo písomný prísľub - ďakujem pekne (rečník reaguje na prinesený nápoj) - od generálneho prokurátora, kde dostane bezpečnosť a beztrestnosť pre seba. Generálny prokurátor povedal, že nechce sa so mnou o tom baviť, v podstate to odoslali na NAKA-u. Išiel som vypovedať na NAKA-e, ktorá priamo podlieha pánovi ministrovi Kaliňákovi, samozrejme, keďže menuje policajného prezidenta, a 11. augusta minulého roku vypovedám poobede na NAKA-e o tom, že takéhoto človeka poznám. Úmysel tých ľudí bol evidentný, odo mňa dostať meno a priezvisko. Povedzte nám, kto to bol, my sa o všetko postaráme. Moja dôvera voči ľudom, ktorých nominoval SMER, že prídu a budú naozaj čestne riešiť túto kauzu a zoberú toho človeka a ochránia ho, tak bola nulová, tak som im, samozrejme, povedal, ak ten človek dostane prísľub od generálneho prokurátora na beztrestnosť a bezpečie pre jeho rodinu, potom vám odhalím identitu tohto človeka. To som povedal 11. augusta poobede na Národnej kriminálnej agentúre. Tipni si, čo sa stalo 12. augusta ráno, hneď nasledujúci deň ráno minulého roku. Do našej rodinnej firmy prišla prepadovka, ktorá zhabala napriek príkazu prokurátora, že mala zobrať iba kópie účtovníctva, zhabala kompletné servery a podľa mňa za tým účelom, že chceli sa dostať k mailovej komunikácii a nejakým spôsobom odhaliť identitu človeka, ktorého som ja kryl, ale ktorý zároveň, aj dnes tá ponuka trvá, je ochotný vypovedať o zločine, kde áno, on sám vyplatil 4 milióny eur ako úplatkov pre ľudí zo SMER-u a MOST-u - HÍD. Podľa jeho slov veľmi vysoko pre ľudí zo SMER-u a MOST-u - HÍD. Takže 11. augusta vypovedám poobede na Národnej kriminálnej agentúre u pána Kaliňáka, 12. augusta ráno máme policajné komando v našej rodinnej firme, kde zhrabú aj server, podľa mňa jednoznačne za účelom, aby sa dostali k mailovej komunikácii, aby odstopovali to, kto v skutočnosti je ten človek, ktorý ma s týmto svojím hriechom a prosbou zároveň oslovil. A to je ďalší dôvod, prečo neverím Robertovi Kaliňákovi, lebo ak by mal úprimný záujem, tak by sám sa možno so mnou stretol, keď sa teda o tom dozvedel a snažil by sa to riešiť. Naozaj by išiel po krku svojím vlastným ľudom, ale on miesto toho, nieže by mi povedal, že o tom niečo vie, ale ako minister vnútra vlastne o tom nemal vedieť nič, lebo ja som bol vypovedať na generálnej prokuratúre a Národnej kriminálnej agentúre. A Kaliňák tvrdí, že on nikdy nezasahuje do vyšetrovania. Ja som do dnešného dňa o tomto prípade, o tomto človeku nikdy verejne nehovoril, je o tom výpoveď iba na generálnej prokuratúre, o ujovi, ktorý dal 4 milióny eur úplatkov a na Národnej kriminálnej agentúre. A ja sa teraz pýtam a dávam si rečnícku otázku, pán minister Kaliňák, odkiaľ ste o tom vedeli, že ja som o takom niečom vypovedal a vedeli ste podrobnosti? Lebo vo vašom vystúpení pri programovom vyhlásení vlády ste tu hovorili a tvrdili, presne ste spomínali v podstate tento prípad, o ktorom ste nemali odkiaľ vedieť bez toho, aby ste zasahovali do vyšetrovania, čo tvrdíte dlhodobo, že nezasahujete. Čiže keď ste chceli dôkaz o tom, že zasahujete, zasahujete, lebo o tomto prípade ste nemali odkiaľ vedieť, lebo ja som to bol vypovedať s tým vedomím, že aby sa to ku Kaliňákovi nedostalo. Lebo predsa nebudem prinášať svedka, kľúčového svedka, korunného svedka, ktorý dokáže korupciu SMER-u a MOST-u - HÍD a nepôjdem za tým, s tým za Kaliňákom. Preto som išiel na generálnu prokuratúru a skúšal som teda, že či odtiaľ preniknú informácie a tí ma potom poslali na Národnú kriminálnu agentúru. Keď sa pozrieme na, hovorí sa, že najlepšie slová sú skutky, tak keď sa pozrieme na to, ako Robert Kaliňák odhaľoval korupciu za deväť rokov jeho fungovania v poste ministra vnútra, tak najväčší úlovok, ktorý tento človek dosiahol na tomto poste, je človek, ktorý prijal bedničku jabĺčok. Nejaký tréner futbalový, neviem odkiaľ, od Dunajskej Stredy sa mi zdá. Tak tuším tohoto zabásol a sa s tým hrdil. Toto bol najväčší korupčný škandál, ktorý sa na Slovensku stal, že tréner futbalistov nejakej, ja neviem, ktorej tretej ligy, prebral jednu bedničku jabĺčok. V podstate to Transparency International, dnes som pozeral ten rebríček, oni si vymýšľajú. Však to je úplne nehodnoverná inštitúcia. Keď oni hovoria, že sme na chvoste krajín OECD, či najrozvinutejších krajín v boji proti korupcii, však oni si, panebože, vymýšľajú. Však za deväť rokov ministrovania Roberta Kaliňáka tu bola najväčšia korupcia bednička jabĺčok. O čom tu, prosím vás, točíte, to Transparency International? Tak, minister vnútra pán Kaliňák, toto je váš najväčší protikorupčný úlovok. A ešte tak trošku zase budem osobný. Tuto dole je vysypaných 12 miliónov eur. Ja som si dal zrátať účtovníčke, v našej rodinnej firme je iba jedna účtovníčka, čiže je to firma s jednou účtovníčkou, aby ste si to teda vedeli porovnať, že koľko sme zaplatili, ja na živnosti a teda potom, keď som odtiaľ odišiel, keď som odišiel do politiky, na s. r. o., koľko sme zaplatili tomuto štátu daní? Tak bolo to ešte o polovičku viac, ako je tu. Je to viac ako 500 miliónov korún, sme zaplatili na dani z príjmu, na dani z DPH a na odvodoch. Čiže tomuto štátu iba moja firma s jednou účtovníčkou a moja živnosť za 19 rokov zaplatila viac ako 500 miliónov korún daní. A vy sa nehanbíte si kedykoľvek obtrieť papuľu, s prepáčením v tomto prípade, a hovoriť o mne ako o daňovom podvodníkovi? Vy človek, ktorý tu kryjete Ladislava Bašternáka, ktorý za celé svoje podnikanie, za 12 rokov zaplatil, tuším, 20, Jožo Rajtár to zrátal, neviem, či 20-tisíc - zrejme omylom - eur daní, ale zobral si 16 miliónov eur. V podstate tento človek okradol tento štát o presne tú istú sumu, ktorú som ja ako živnostník a ako relatívne malá - však s jednou účtovníčkou - firma zaplatili štátu na dani z príjmu, DPH a odvodoch. A toto je tragédia Slovenska, že jedni ľudia poctivo platia dane a druhí ich rozkrádajú a kryjú ich pri tom ministri vnútra. V tomto prípade minister vnútra Robert Kaliňák. Opakujem, Ladislav Bašternák si uplatnil nadmerné odpočty DPH za viac ako 16 miliónov eur. Zároveň 2 milióny eur, je naďalej vykazovaný, jeho firma ako, ako čo nezaplatil štátu, ale v skutočnosti neplatil žiadne dane. To znamená, stále iba bral a kryl ho Robert Kaliňák, Ján Počiatek, Robert Fico a podľa môjho najlepšieho svedomia a vedomia a s plným vedomím to hovorím,